
AVIZ
asupra proiectului de Lege privind aprobarea Ordonanţei de 
urgenţă a Guvernului nr.82/2017 pentru modificarea 
şi completarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.82/2017 pentru modificarea şi completarea unor acte normative. 
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut inițiativa legislativă menţionată mai sus, în şedinţa din  20februarie 2018.
Membrii Comisiei au examinat iniţiativa legislativă supusă avizării, expunerea de motive şi avizul Consiliului Legislativ.
În cursul dezbaterilor s-a formulat un amendament, care supus la vot a fost respins. Acesta se regăseşte în Anexă.
În urma dezbaterilor, deputații prezenți la lucrări au hotărât, cu majoritate de voturi, întocmirea unui aviz favorabil.

	PREŞEDINTE,

Marius – Constantin BUDĂI


Consilier parlamentar

Vasilica Popa
ANEXĂ

Amendament 

asupra proiectului de Lege privind aprobarea Ordonanţei de urgenţă a Guvernului nr.82/2017 pentru modificarea şi completarea unor acte normative
	Nr. crt.
	Text OUG
	Text propus de Comisie

(autorul amendamentului)
	Motivarea 

amendamentelor propuse

	1. 
	Art. II.-
Alineatul (3) al articolului 43 din Legea nr. 411/2004 privind fondurile de pensii administrate privat, republicata, cu modificările si completările ulterioare, publicata in Monitorul Oficial al României, partea I, nr. 482 din 18 iulie 2007, se modifica si va avea următorul cuprins:

„3) Începând cu data de 1 ianuarie 2018 cota de contribuție la fondul de pensii este de 3,75%”
	Art. II.-
Alineatul (3) al articolului 43 din Legea nr. 411/2004 privind fondurile de pensii administrate privat, republicata, cu modificările si completările ulterioare, publicata in Monitorul Oficial al României, partea I, nr. 482 din 18 iulie 2007, se modifica si va avea următorul cuprins:

„3) Începând cu data de 1 ianuarie 2018 cota de contribuție la fondul de pensii este de 4,25%”
Autor: 
Deputat Claudiu Năsui - USR
	Pentru punerea in acord a intentiei enuntate in preambulul actului normativ, unde se vorbeste despre „mentinerea in valoare absoluta a veniturilor acumulate in conturile individuale ale participantilor la pilonul II de pensii”

Procentul propus de actul normativ, caruia nu i-am gasit o fundamentare nici in cuprinsul actului normativ, nici in expunerea de motive care il insoteste, nu asigura nici macar conservarea valorii nominale a contributiilor, in cazul fericit al majorarii salariului brut al angajatilor cu 20%, pentru mentinerea salariului net.

Orice cota de contributie inferioara nivelului de 4,25% va eroda nivelul contributiilor in valoare nominala ale participantilor, erodare careia i se va adauga si scaderea valorii reale a acestora, in conditiile unei rate anticipate a inflatiei semnificativ mai mare decat in prezent.




